झाबुआ :_मध्यप्रदेश में श्रम आयुक्त ने विधानसभा चुनाव के दौरान 28 नवम्बर को होने वाले मतदान के लिये श्रमिकों को संवैतनिक अवकाश दिये जाने के निर्देश जिला कलेक्टर्स को जारी किये हैं। परिपत्र में कहा गया है कि प्रदेश के समस्त विधानसभा क्षेत्र में आने वाले कारोबार, व्यवसाय, औद्योगिक उपकरण में नियोजित प्रत्येक व्यक्ति को, चाहे वह दैनिक मजदूर हो अथवा आकस्मिक श्रेणी का श्रमिक हो, उसे मतदान प्रक्रिया में शामिल होने के लिये सवैतनिक अवकाश दिया जाये। परिपत्र में लोक प्रतिनिधित्व अधिनियम की धारा 135-ख का भी उल्लेख किया गया है।